b"\n_START_ARTICLE_\nAnsu Fati\n_START_SECTION_\nInicis\n_START_PARAGRAPH_\nEl seu pare \xc3\xa9s l'exfutbolista Bori Fati, qui des de Guinea Bissau va emigrar a Portugal, on va jugar a equips de categories inferiors. All\xc3\xa0, va llegir a la premsa la hist\xc3\xb2ria d'un municipi andal\xc3\xbas que oferia treball als immigrants. El lloc era Marinaleda, i despr\xc3\xa9s de demanar menjar pel carrer, va treballar com a xofer. S'instal\xc2\xb7l\xc3\xa0 a Herrera, on Ansu passaria la infantesa i on jugaria a les categories inferiors del Sevilla FC.\n_START_SECTION_\nFC Barcelona\n_START_PARAGRAPH_\nQuan tenia 11 anys, Albert Puig el va fitxar per a les categories inferiors del FC Barcelona, on tamb\xc3\xa9 juguen els seus germans Braima i Miguel._NEWLINE_El 25 d'agost de 2019, amb 16 anys i 300 dies, va debutar amb el primer equip, en la segona jornada del campionat de Primera Divisi\xc3\xb3, convertint-se en el segon jugador m\xc3\xa9s jove a debutar amb el FC Barcelona, per darrere de Vicen\xc3\xa7 Mart\xc3\xadnez i Alama (que ho va fer la temporada 1941-42 amb 16 anys i 280 dies). El 31 d'agost de 2019 es va convertir en el jugador m\xc3\xa9s jove del club a marcar un gol en partit oficial, amb 16 anys i 304 dies, a l'estadi del Sadar, en l'empat a dos gols contra l'Osasuna, en la tercera jornada de la temporada 2019-20, i en el tercer golejador m\xc3\xa9s jove de la Primera Divisi\xc3\xb3, per darrere de Fabrice Olinga i Iker Muniain."